《和李克约东皋杂兴四首 其四》
元代·成廷圭

李家园内好亭台，老去一春能几回。街头酒贵我当买，陌上花开君不来。

长绳难系白日住，清镜莫掩朱颜催。明朝有约速相就，慎勿打碎玻璃杯。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。